**PLANSAKER**

Vedtatt av Ås kommunestyret 14.12.2022

Gjelder fra 01.01.23

Gebyrer for arbeider etter Plan- og bygningslovens § 33-1 og forskrift av 2.2.2012

**Betalingsbetingelser**

* Gebyr for oppstartsmøte kreves når oppstartsmøte er gjennomført og forfaller til betaling umiddelbart
* Gebyr for planprogram kreves når saken legges fram til politisk behandling og forfaller til betaling umiddelbart
* Gebyret for høringsforslag kreves når saken er forelagt politisk behandling og fremmet til offentlig ettersyn. Betaling forfaller umiddelbart.

Gebyret er uavhengig av resultatet av behandlingen.

**§ 1 Gebyrbelagte planoppgaver**

Det betales gebyr for saksbehandling av følgende tiltak:

|  |  |
| --- | --- |
| **Tiltak** | **Plan- og bygningsloven** |
| Oppstart av reguleringsarbeidet - Oppstartsmøte | § 12-8 |
| Planprogram | § 4-1 |
| Forslag til detaljregulering - høringsforslag | § 12-3 |
| Forslag om endring i reguleringsplan | § 12-14 |
| Dispensasjon – søknad og vedtak  | § 19 - 1,2 |
| Midlertidig forbud mot tiltak – søknad om samtykke | § 13-1 |

Det kan mottas tilsvarende gebyr for detaljreguleringsplan utarbeidet av kommunen i henhold til pbl. § 12-3 dersom arbeidet omfatter privat grunn og skjer etter avtale med privat tiltakshaver eller andre private interesser. Dette vil gjelde tilfeller hvor private interesser ser det som en fordel at kommunen utarbeider planen, og hvor kommunen ser fordel ved selv å utføre planarbeidet. I slike tilfeller gjøres avtalen før arbeidet starter.

**§ 2 Oppstart av reguleringsarbeidet – Oppstartsmøte**

|  |  |
| --- | --- |
| Gebyr for avholdelse av oppstartsmøte | 35 000 kr |

**§ 3** **Planprogram og konsekvensutredning**

|  |  |
| --- | --- |
| Gebyr for fastsettelse av planprogram med eller uten konsekvensutredning | 45 000 kr |
| Gebyr for konsekvensutredning uten planprogram | 25 000 kr |

**§ 4 Forslag til detaljregulering – høringsforslag**

|  |  |
| --- | --- |
| Grunnbeløp | 85 000 kr |

Tillegg per m2 for planområder over 5 000 m2

|  |  |
| --- | --- |
| 5 001 – 15 000 m2 |  kr 9  |
| 15 001 – 30 000 m2 |  kr 5  |
| 30 001 – 50 000 m2 |  kr 2  |
| over 50 000 m2 |  kr 1  |

Det betales gebyr for all ny bebyggelse innenfor planområdet, både over og under terreng. Tillegg for bebyggelsen, per m2

|  |  |
| --- | --- |
| 0 – 1 000 m2 BRA |  kr 33  |
| 1 001 – 5 000 m2 BRA |  kr 23  |
| 5 001 – 10 000 m2 BRA |  kr 10  |
| 10 001 – 60 000 m2 BRA |  kr 2 |

**§ 5 Tilleggsgebyr**

|  |  |
| --- | --- |
| Tillegg for endring av planforslag etter at forslaget er fremmet til politisk behandling og ny fremleggelse til politisk behandling. | 27 500 kr |
| Tillegg for detaljregulering som ikke samsvarer med arealbruken fastsatt i overordnet plan (k-plan eller områdereguleringsplan) | 30 000 kr |

Digitalt materiale skal være i henhold til gjeldende SOSI-standard (jf. Kart- og planforskriften og Nasjonal produktspesifikasjon for arealplan og digitalt planregister). Dersom materialet trenger bearbeidelse fordi det ikke er i henhold til disse standardene, kan kommunen påta seg dette, dersom en har kapasitet. Slikt arbeid vil bli fakturert for medgått tid.

Timeprisen er kr 1 400 eks mva.

**§ 6 Forslag om endring i reguleringsplan**

|  |  |
| --- | --- |
| Endringer som godkjennes ved politisk behandling etter pbl. §12-14 | 30 000 kr |

**§ 7 Dispensasjon**

|  |  |
| --- | --- |
| Søknad som avklares uten regionale myndigheters uttalelse | 11 200 kr |
| Søknad som krever regionale myndigheters uttalelse | 16 400 kr |
| I tilfeller hvor det er nødvendig med flere dispensasjoner for samme tiltak betales 50 % av satsen for dispensasjoner utover den første.  |

**§ 8 Planinitiativ**

|  |  |
| --- | --- |
| Framleggelse av planinitiativ, som ikke er i tråd med overordnet plan, til politisk behandling, eller framleggelse av planinitiativ, som kommunedirektøren med hjemmel i PBL § 12-8 har stoppet, til politisk behandling. | 35 000 kr |

**§9** **Sakkyndig bistand**

|  |
| --- |
| Der kommunen leier inn sakkyndig bistand for kontroll, uttalelser, vurderinger i henhold til lov- og forskriftskrav og lignende, settes gebyr lik kostnader for slik bistand. I tillegg påløper et gebyr på kr. 5 000. |

**§ 10 Behandling av samtykke til bygge- og deletiltak til tross for midlertidig forbud mot tiltak**

|  |  |
| --- | --- |
| Grunnbeløp | 4 500 |

**§ 11 Reduksjon eller fritak fra gebyr**

Jord- og skogbruksområder, friluftslivsområder og naturområder hvor det ikke skal gjennomføres tiltak, jf. pbl. § 12-5 nr.5, inngår ikke i beregningsgrunnlaget for plangebyr.

Gebyret kan fravikes når det er åpenbart urimelig.

**§ 12 Øvre tak på reguleringsgebyr**

Øvre grense for samlet gebyr er kr 1 600 000,-